b'\n_START_ARTICLE_\nHoward Kelly\n_START_SECTION_\n\xc5\xbdivljenjepis\n_START_PARAGRAPH_\nHoward Atwood Kelly, navadno Howard Kelly ali kar Kelly (*20. februar 1858 \xe2\x80\xa012. januar 1943) \xe2\x80\x93 je bil ameri\xc5\xa1ki ginekolog, profesor in pisatelj ter eden od \xe2\x80\x9c\xc5\xa0tirih velikih\xe2\x80\x9d (\xe2\x80\x9cBig Four\xe2\x80\x9d) profesorjev in zdravnikov, ter utemeljiteljev najsodobnej\xc5\xa1e ameri\xc5\xa1ke bolni\xc5\xa1nice vse do danes, Johns Hopkins Hospital v Baltimoru, Maryland.\n_START_SECTION_\nMladost\n_START_PARAGRAPH_\nHoward se je rodil 20. februarja 1858 v kraju Camden, v zvezni dr\xc5\xbeavi ZDA New Jerseyu. O\xc4\x8de je bil Henry Kuhl Kelly, uspe\xc5\xa1en dobavitelj sladkorja, mati pa Louisa W. Hard, h\xc4\x8di episkopalnega pastorja. \xc5\xbde od zgodnje mladosti je pokazal zanimanje za znanost, zlasti za biologijo in botaniko . To vedo\xc5\xbeeljnost je spodbujala tudi njegova mati, ki je pogostoma vabila na dom \xc4\x8dlane filadelfijskih znanstvenih dru\xc5\xbeb, da bi lahko ostajala doma v dru\xc5\xbeini, ter tam posredovala znanje Howardu ter njegovim bratom in sestram, ki jih je bilo skupaj devet. _NEWLINE__NEWLINE_Kelly se je vpisal na Pensilvanijsko univerzo jeseni 1873 ko \xc4\x8dlan zavodskega razreda 1877. Kot maturant je dobil\xc2\xa0\xc2\xbbLatinsko nagrado\xc2\xab\xc2\xa0(\xc2\xbbLatin Prize\xc2\xab). Med zavodskimi leti je bil predsednik \xe2\x80\x9cFranklin Scientific Society\xe2\x80\x9d in \xc4\x8dlan dru\xc5\xa1tva \xe2\x80\x9cZeta Psi fraternity\xe2\x80\x9d. Kmalu po odhodu iz zavoda se je Kelly vpisal na \xe2\x80\x9cPenn\'s Medical School\xe2\x80\x9c kot \xc4\x8dlan zdravstvenega razreda 1879. Kot \xc5\xa1tudent medicine je Kelly prejel\xc2\xa0\xc2\xbbanatomsko nagrado\xc2\xab\xc2\xa0v prikazu anatomije. Doktoriral je 1882, ko je dve leti po\xc4\x8dival od napetega dela. V tem \xc4\x8dasu je raziskoval kot cowboy ameri\xc5\xa1ki Zahod, najve\xc4\x8d Kolorado, kot ravnatelj \xe2\x80\x9cRothrock\'s School of Physical Culture\xe2\x80\x9d, prvega ameri\xc5\xa1kega zasebnega tabora. Iz tega obdobja izhaja tudi \xe2\x80\x9cZgodba o kozarcu mleka\xe2\x80\x9d.\n_START_SECTION_\nVzpon\n_START_PARAGRAPH_\n\xc5\xa0tudirat je od\xc5\xa1el na Univerzo v Pensilvaniji, kjer je diplomiral 1877 in dosegel doktorat iz medicine 1882. Nekaj let je bil \xc4\x8dlan medicinske fakultete na McGill University. Ko je izpopolnil svojo zdravstveno izobrazbo, je od\xc5\xa1el v Kensington, kjer je prakticiral ginekologijo. Kelly je obiskoval najbolj\xc5\xa1e zdravnike trebu\xc5\xa1nih in medeni\xc4\x8dnih operacij v Evropi, zlasti Pasteurja in Listerja. _NEWLINE__NEWLINE_1888 se je vrnil na Pensilvanijsko univerzo, da bi postal izredni profesor porodni\xc5\xa1tva in babi\xc5\xa1tva; medtem je v Filadelfiji ustanovil Kensingtonsko \xc5\xbeensko bolni\xc5\xa1nico. _NEWLINE__NEWLINE_1888 je bil Kelly \xc5\xbee odli\xc4\x8den mlad porodni\xc4\x8dar in je pri\xc5\xa1el pomagat ustanavljat medicinsko \xc5\xa1olo na Johns Hopkins University v Baltimoru. Na prvem zborovanju nastajajo\xc4\x8de ameri\xc5\xa1ke Ginekolo\xc5\xa1ke dru\xc5\xbebe je objavil, da je opravil prvi uspe\xc5\xa1ni carski rez v Filadelfiji v 51 letih \xe2\x80\x93 in sicer, da je pre\xc5\xbeivela poseg tudi mati. To pomeni, da je bil edini uspe\xc5\xa1no opravljeni carski rez pol stoletja pred tem! Zelo malo poslu\xc5\xa1alcev, ki jih je nagovoril, je sploh kdaj posku\xc5\xa1alo opraviti kak carski rez, kajti v tistem \xc4\x8dasu se je postopek redno kon\xc4\x8deval z materino smrtjo. _NEWLINE__NEWLINE_Leta 1889 je v starosti 31 bil \xc5\xbee znan kot prvi profesor ginekologije in porodni\xc5\xa1tva na Johns Hopkins University in ginekolo\xc5\xa1ki kirurg na Johns Hopkins Hospitalu. Drugi "\xc5\xa0tirje Veliki (Big Four)" ustanovitelji so bili: profesor medicine Osler, splo\xc5\xa1no znan po Pensilvaniji leta 1889; tudi profesor kirurgije Halsted; kakor tudi Welch, profesor za patologijo. Med svojo 30-letno kariero na Hopkinsu je ustvaril nove kirur\xc5\xa1ke pristope k \xc5\xbeenskim boleznim in izumil \xc5\xa1tevilne zdravstvene pripomo\xc4\x8dke, vklju\xc4\x8dno s cistoskopom. Bil je eden prvih, ki je uporabil radij za zdravljenje raka, in sicer z ustanovitvijo Kellyjeve klinike v Baltimoru, ki je postala eno od glavnih sredi\xc5\xa1\xc4\x8d v dr\xc5\xbeavi za radioterapijo v tistem \xc4\x8dasu._NEWLINE__NEWLINE_Pomemben Kellyjev izum je bila uporaba katetra z vo\xc5\xa1\xc4\x8deno konico za odkrivanje materni\xc4\x8dnih kamnov in za spremljanje operacije popkovne kile.\n_START_SECTION_\nOsebno \xc5\xbeivljenje\n_START_PARAGRAPH_\n1889 se je poro\xc4\x8dil z Leticijo Bredow, h\xc4\x8derko profesorja Justa Bredowa; imela sta devet otrok._NEWLINE_Kelly je bil pobo\xc5\xbeen evangeli\xc4\x8danski kristjan in je bil znan po svojem javnem izpovedovanju vere. Kelly je bil nekaj \xc4\x8dasa poslovodja pri Moody Bible Institute, ter je napisal \xc4\x8dlanek z naslovom A scientific man and the Bible: A Personal Testimony , kjer je izrazil svoja najbolj notranja prepri\xc4\x8danja, tudi o Kristusovem bo\xc5\xbeanstvu . To je objavil v prvem zvezku knjige The Fundamentals, ki je temeljno delo Kr\xc5\xa1\xc4\x8danske fundamentalke. V dodatku je napisal 1926 How I Study My Bible ._NEWLINE_Zanimivo, da je on, ki je bil prepri\xc4\x8dan kristjan, bil prijatelj pisatelja Menckna, ki je bil ateist - ter se je na njegovo pisanje pogostoma skliceval.\n_START_SECTION_\nPriznanja\n_START_PARAGRAPH_\nDose\xc5\xbeki na njegovih posebnih podro\xc4\x8djih so mu prinesli mnogo priznanj. Prejel je \xc4\x8dastni naslov doktorja prava (LLD) od Aberdeenske univerze in Va\xc5\xa1ingtonske univerze v Leeju, kakor tudi Pensilvanijske univerze; bil je predsednik Southern Surgical and Gynecological Society leta 1907 in American Gynecological Society 1912. Bil je sodelavec ali \xc4\x8dastni \xc4\x8dlan porodni\xc5\xa1kih, babi\xc5\xa1kih in ginekolo\xc5\xa1kih dru\xc5\xbeb v Angliji, \xc5\xa0kotski, Franciji , Nem\xc4\x8diji, Avstriji in Italiji._NEWLINE_Po njem je imenovana onkolo\xc5\xa1ka slu\xc5\xbeba\xc2\xa0\xc2\xbbThe Johns Hopkins Kelly Gynecologic Oncology\xc2\xab._NEWLINE_Leta 1943 so v ZDA\xc2\xa0\xc2\xbbkrstili\xc2\xab\xc2\xa0zavezni\xc5\xa1ko ladjo z imenom "Howard A. Kelly .\n_START_SECTION_\nSmrt in dedi\xc5\xa1\xc4\x8dina\n_START_PARAGRAPH_\nGlede kr\xc5\xa1\xc4\x8danstva ni imel dvomov, \xc4\x8deprav bi na to sklepali iz zgodbe o kozarcu mleka \xe2\x80\x93 vera mu je bila marve\xc4\x8d nekaj tako naravnega kot je nam dihanje. Svoje osebno prepri\xc4\x8danje je potrjeval tudi s svojimi dejanji. Ne le, da je tri \xc4\x8detrtine svojih bolnikov zdravil brezpla\xc4\x8dno; poleg tega je 30% svojih dohodkov namenil za \xc5\xa1tevilne dobrodelne ustanove kot je fantovsko taborjenje, siroti\xc5\xa1nica ali bolni\xc5\xa1nica. Ko je umiral v starosti 85 let, v smrtnih urah svoje \xc5\xbeene, je bil popolnoma povezan s Kristusom in pripravljen za nebesa. Zadnje njegove besede so bile:\xc2\xa0\xc2\xbbSestra, moje sveto pismo!\xc2\xab\xc2\xa0_NEWLINE_Kelly je umrl v Baltimoru dne 12. janurja 1943. Njegova \xc5\xbeena, rojena kot Laetitia Bredon, je umrla stara 53 let, v isti sobi le ena vrata naprej v Union Memorial Hospital-u kakih \xc5\xa1est ur pozneje. Pre\xc5\xbeivelo ju je njunih devet otrok, ki so ve\xc4\x8dinoma postali zdravniki. Pokopan je na Woodlawn Cemetery v Woodlawnu, Baltimore County, Maryland, ZDA _NEWLINE__NEWLINE_Kelly je umrl kot zadnji od \xe2\x80\x9c\xc5\xa0tirih doktorjev\xe2\x80\x9d (\xe2\x80\x9cThe Four Doctors\xe2\x80\x9d), ki jih je upodobil Singer Sangent 1907 in edini, ki ga je v zdravstvenem poklicu nasledil kateri od njegovih otrok.'